stanford-oval/wikipedia huggingface dataset:
כוח זהוב

| כוח זהוב |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
משפחה:: כוחיים
סוג:: כוח
מין:: כוח זהוב
שם מדעי
 Varanus flavescens ‏הארדוויק וגריי, 1827

כוח זהוב (שם מדעי: Varanus flavescens) הוא מין של לטאת כוח גדולה החיה בתת-היבשת ההודית ובדרום-מזרח אסיה. אורכו מגיע ל-150 ס"מ, עם זנב באורך של 100 ס"מ.
כוח זה הוא מין בצבע זהוב כהה עם עור מקומט מעט וחוטם קצר. הוא מצוי ביערות וגדות נהרות (לרבות האינדוס, הגנגס והבראהמאפוטרה) בהודו, פקיסטן, נפאל ובנגלדש.
הכוח מחפש את מזונו על הקרקע, במים וגם מטפס על עצים. הוא ניזון מיצורים קטנים שונים הכוללים חרקים, דגים, דוחיים, זוחלים קטנים, עופות ויונקים קטנים. לכוח הבוגר אין טורפים טבעיים.
הערות שוליים

↑  כוח זהוב באתר הרשימה האדומה של IUCN
ינשוף הרעמה

ינשוף הרעמה (שם מדעי: Jubula lettii) הוא סוג ומין יחיד של עוף לילה דורס ממשפחת הינשופיים אשר אנדמי ליערות גשם באפריקה. הינשוף נדיר לצפייה, ולכן רבים מהיבטי אורח חייו לוטים באפלה. משערים כי הוא נמצא תחת סיכון מסוים לקיומו, בשל כריתת יערות, חקלאות ואיבוד בתי גידול.
תיאור

זהו ינשוף בגודל בינוני שאורכו נע בין 30 ל-44 ס"מ, אשר קיבל את שמו מציצות האוזניים ונוצות הצוואר המוארכות שלו, המקנות לראשו מראה "רעמתי". גופו מקושט בפסים וכתמים, וצבוע בחלקיו העליונים בצבע הערמון, בצבע אדמוני בחלקיו התחתונים, ובצבע לבנבן בבטנו. צבע רגליו מקורו צהוב חיוור.
תפוצה ובית גידול

משוער כי ינשוף הרעמה מעדיף יערות גשם בעלי עצים גבוהים וחופה צפופה (ראו פירוש:), ולא יערות ירוקי-עד למחצה (ראו פירוש:). יתר על כן, הוא לעולם לא נצפה מחוץ ליער או לקרחת היער. המין מעדיף במיוחד אזורים בהם צמחים מטפסים וחרקים נפוצים בשפע (כמו ליד נהרות).
ינשוף הרעמה נצפה במספר מקומות: ליבריה (נימבה ובזבדרו שנמצאת בגרנד קדה; ראו מחוזות ליבריה), חוף השנהב (הפארק הלאומי טאי), גאנה (תצפית ישנה בלבד), קמרון (הפארק הלאומי Korup,‏הר Rata ו-Rumpi Hills,‏ הר Cameroon‏ ו-Mokoko-Onge), גינאה המשוונית, גבון (Gamba, לופה-אוקנדה, Ipassa), הרפובליקה של קונגו (Dimonika ו-Lower Kouilou) והרפובליקה הדמוקרטית של קונגו (שמורת אוקאפי, Itombwe). נכון לשנת 2012, תחום תפוצתו אינו ידוע במלואו, בנוסף לנדירותו וחוסר המידע עליו. כמו כן, גודל האוכלוסייה אינו ידוע, אך משוער כי הוא נדיר יותר במערב שטח תפוצתו, ונפוץ יותר במזרחו.
התנהגות

זהו יצור לילי, המגיח ממקום מושבו בין הצמחים המטפסים עם בואה של שעת בין הערביים כדי לצוד במרחבים הפתוחים. משוער כי חיפושיות וחגביים מהווים את רוב פריטי תפריטו (נמצאו גם ירקות וירק בבטנו של ינשוף צעיר). רגליו ומקורו החלשים כנראה אינם מסוגלים לצוד טרף גדול מכך. זוג ינשופים וגוזלים מבוגרים נצפו בחודש פברואר בהר לימבה, ליבריה; מה שהוביל את החוקרים להשערה כי הנקבה מטילה ביצים בחלל בתוך או בקן ענפים (בין חדש או ישן של עוף אחר) בין מרץ למאי ברפובליקה הדמוקרטית של קונגו. כמו כן נצפו פרחונים בשלהי דצמבר ובינואר בקמרון ובגבון.
לקריאה נוספת

Jubula lettii (Maned Owl), IUCN
Duncan, J.R. (2003) Owls of the World: Their Lives, Behavior and Survival. Key Porter Books, Toronto, Canada
del Hoyo, J., Elliott, A. and Sargatal, J. (1999) Handbook of the Birds of the World. Volume 5: Barn-Owls to Hummingbirds. Lynx Edicions, Barcelona
הערות שוליים

↑  ינשוף הרעמה באתר הרשימה האדומה של IUCN
↑  המושג "חופת יער" מתאר את החלק העליון של היער; אוסף צמרות העצים וענפיהם העליונים.
↑  סוג עצים זה משיר את רוב עליו בחורפים קשים, אך בחורפים קלים הוא ישמור עליהם.
לה-פרו-סור-מארן

| --- | --- |
סמל לה-פרו-סור-מארןסמל לה-פרו-סור-מארן

קולאז' של לה-פרו
 מדינה:  צרפת צרפת
 חבל:  איל-דה-פראנס איל-דה-פראנס
 מחוז:  עמק המארן
 רובע:  נוז'אן-סור-מארן
 ראש העיר:  Gilles Carrez
 שפה רשמית:  צרפתית
 תאריך ייסוד:  28 בפברואר 1887
 על שם:  מארן 
 שטח:  3.96 קמ"ר
 גובה:  35 מטרים
 אוכלוסייה:  ‏
  ‑ בעיירה:  34,213 (1 בינואר 2021)
  ‑ צפיפות:  8,409 נפש לקמ"ר (2011)
 קואורדינטות:  48°50′32″N 2°30′13″E﻿ / ﻿48.842222222222°N 2.5036111111111°E﻿ / 48.842222222222; 2.5036111111111 
 אזור זמן:  UTC +1
 האתר הרשמי
  מפת מיקום  מפה מפורטת   (למפת צרפת מוגדלת) מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לה-פרו-סור-מארן(למפת צרפת רגילה) מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לה-פרו-סור-מארן(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס מולה-פרו-סור-מארן(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס מולה-פרו-סור-מארן   tabBackground:;tabBorder:#aaa;defaultTab:0;
 
לה-פרו-סור-מארן (בצרפתית: Le Perreux-sur-Marne) היא קומונה בעלת למעלה מ-30,000 תושבים, הנחשבת כאחד מפרבריה המזרחיים של פריז, צרפת, ושוכנת 11.7 קילומטר ממרכז פריז.
הקומונה שייכת לקנטון פרו-סור-מארן ברובע נוז'אן-סור-מארן במחוז עמק המארן, בחבל איל-דה-פראנס.
שלט הכניסה לעיר תחת גשר הקשתות בנוז'אן-סור-מארן
היסטוריה

העיר הייתה בעבר חלק מנוז'אן-סור-מארן ובעקבות בניית גשר הקשתות נחצתה נוז'אן-סור-מארן לשני חלקים, ולאחר מלחמה בת כמה שנים ב-28 בפברואר 1887 הוקמה העיר לה-פרו.
תחבורה

בצדה הדרום-מערבי בגבול עם נוז'אן-סור-מארן ישנה תחנה של הרכבת הפרוורית RER בקו E2 ובצדה הצפון-מזרחי תחנה נוספת של הRER בקו E4.
כוח חסר-אוזן

| כוח חסר-אוזן |
| --- | --- |
 כוח חסר-אוזן
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: חולייתנים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי קמטן
על־משפחה:: דמויי כח
משפחה:: לנתנוטיים
סוג:: Lanthanotus 
מין:: כוח חסר-אוזן
שם מדעי
 Lanthanotus borneensis ‏סטיינדכנר, 1878

כוח חסר-אוזן או לַנְתָּנוֹטוּס (שם מדעי: Lanthanotus borneensis) הוא מין יחידי בסוגו ובמשפחתו - משפחת הלנתנוטיים (Lanthanotidae) והוא קרוב משפחתם הרחוק של לטאות הכוח ושל ההלודרמיים (Helodermatidae) מיבשת אמריקה. ישנה טענה במחלוקת, שמין קדום שלו שרץ במונגוליה בעדן המזוזואיקון.
המין חי רק ביערות בבורנאו שבאינדונזיה. הוא קטן בהרבה מהכוחים האמיתיים ואורכו 42–43 ס"מ בממוצע, אורך השיא המתועד: 55 ס"מ. הוא בעל רגליים קצרות, לסת קטנה ומעוגלת וקשקשים גרמיים קטנים על פלג גופו העליון. למרות שמו הוא דווקא בעל אוזניים, אך הן בולטות פחות מאשר בקרב קרוביו, פרוש שמו המדעי הוא "אוזן מכוסה". הוא יוצא מהמחילות שלו בלילות לחפש טרף קטן כמו חרקים, שלשולים ולפעמים גם חולייתנים קטנים ובשבי ניזון מעיקר מיצורים ימיים כמו דגים ודיונונים. מעט מאוד ידוע עליו ומצב השימור שלו לא נקבע. התגלה המין בשנת 1878 ופרטים נלכדו במקומות מרוחקים זה מזה בכל האי, האופטימיסטים מבין המדענים משערים שהוא נפוץ בכל האי.
הערות שוליים

↑  כוח חסר-אוזן באתר הרשימה האדומה של IUCN
↑  ע"פ האקדמיה ללשון
↑  https://zenodo.org/records/5350258, https://bioone.org/journals/bulletin-of-the-american-museum-of-natural-history/volume-2000/issue-249/0003-0090_2000_249_0001_TCASOL_2.0.CO_2/TAXONOMIC-COMPOSITION-AND-SYSTEMATICS-OF-LATE-CRETACEOUS-LIZARD-ASSEMBLAGES-FROM/10.1206/0003-0090(2000)249%3C0001:TCASOL%3E2.0.CO;2.full, המקורות נזכרים בוויקיפדיה באנגלית, בערך: Earless monitor lizard.
↑  https://muse.jhu.edu/pub/3/edited_volume/chapter/1930780
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
לדרמן

ערך זה עוסק בחברת החזקות. אם התכוונתם לבית כנסת בבני ברק, ראו .
| --- | --- |

 נתונים כלליים
 סוג:  חברת החזקות פרטית
 מוטו:  "עכשיו אתה מוכן"
 מייסדים:  טים לדרמן, סטיב ברלינר
 תקופת הפעילות:  1983–הווה (כ־41 שנים)
 מיקום המטה:  פורטלנד 
 משרד ראשי:  פורטלנד, אורגון, ארצות הברית
 ענפי תעשייה:  ייצור 
 מוצרים עיקריים:  כלי עבודה רב תכליתי 
 עובדים:  525 
  
 http://www.leatherman.co.il
 
"לדרמן" בסיסי פתוח. הכלים (להבים) מתקפלים לתוך ידית הצבת
לֶדֶרמן (באנגלית: Leatherman, לד'רמן) הוא שמה המסחרי של סדרת סכינים וכלי עבודה רב תכליתיים (Multi-tool) המיוצרים על ידי קבוצת לדרמן לכלי עבודה (Leatherman Tool Group).
את הכלי, המכונה אולר לדרמן או פלייר לדרמן, המציא טים לדרמן במהלך טיול שערך עם אשתו באירופה במכונית פולקסווגן חיפושית ובו חש בחסרונו של אולר המשלב סכין עם פלייר ועם מברג לביצוע תיקונים ברכב. בעקבות זאת פיתח יחד עם שותפו לחברת לדרמן, סטיב ברלינר.
ב-1975, לאחר תכנון ובניית דגם, הגיש בקשה לפטנט למוצר שיכונה "מיסטר קראנץ'" והבקשה שאושרה בארצות הברית בשנת 1980. הכלי הראשון יוצר בשנת 1983 ובשנת 1984 נמכרו 30,000 יחידות.
הכלי במהותו הוא פלייר, מכשיר לצביתת וקילוף חוטים, שבידיותיו נמצאים כלי עבודה נוספים. בכל הדגמים הכלים הנוספים הם: סכין, מברג ובדרך כלל גם מספריים. הדגמים השונים נבדלים במגוון הכלים הנוספים. בחלק מהדגמים להבי הסכינים ננעלים באמצעות מתפס מיוחד כדי שלא יחליקו. חלק מהדגמים מיוצרים מטיטניום ובעלי אחריות על שבר לעשרים וחמש שנה.
בין דגמיו:.WAVE, CHARGE, SURGE, MICRA, CRUNCH.
ב-1997 ציידה נאס"א את האסטרונאוטים במשימה STS-86 בכלי לדרמן.
ירדן גלבוע

| --- | --- |
אין תמונה חופשית
 לידה:  27 בספטמבר 1984 (בת 40) 
 מדינה:  ישראל 
 https://www.yarden-gilboa.com
 פרופיל ב-IMDb
 
ירדן גלבוע (נולדה ב-27 בספטמבר 1984) היא שחקנית ובמאית תיאטרון ישראלית.
ביוגרפיה

גלבוע נולדה לציקי ואיתן גלבוע, לה אח בכור. למדה בתיכון "אוסטרובסקי" ברעננה במגמת תיאטרון ולאחר מכן המשיכה ללימודי משחק ובימוי בבית הספר לאמנויות הבמה - סופי מוסקוביץ. עם סיום לימודיה התחילה ללמד בבית הספר בעצמה בגיל 26 בלבד.
את הכשרתה המעשית והמקצועית המשיכה לרכוש בעשור האחרון כשחקנית יוצרת ב"אנסמבל עיתים" של כלת פרס ישראל רינה ירושלמי.
כמורה מלמדת ומביימת במסלול לימודי המשחק של התיאטרון הקאמרי ובבית הספר למשחק אימפרו.
כבמאית יצירותיה הועלו בישראל בתיאטרון הקאמרי, תיאטרון צוותא, תיאטרון תמונע, תיאטרון יפו ועוד. יצירתה העצמאית "FREEDOM OF SPEECHLESS" עלתה כשיתוף פעולה ישראלי שווייצרי והוצגה ברחבי שווייץ וברלין. יצירתה "המדריך לגידול ילד" התקבלה לפרויקט החשיפה הבינלאומית לתיאטרון.
בעבודתה כיוצרת מתמקדת וחוקרת את החופש האינטואיטיבי שבעבודת המשחק בתוך מסגרת תאטרונית מוקפדת שמכתיבה היצירה.
קריירה מקצועית > בימוי

אגדת הצוענים – עיבוד ובימוי לצוענים של יפו של אלוני בביצוע שחקני שנה ג', סטודיו למשחק ובימוי סופי מוסקוביץ, 2014.
ששש... שלא תתעורר – דרמה קומית מאת שי שבתאי, במסגרת פרויקט המחזאים. צוותא, 2015
נא לבוא בחולצה לבנה – מחזה מאת גיל סרי בהשתתפות שיר אברמוב, מורן רוזן וחן גרטי. פסטיבל תיאטרון קצר, 2016
קרנפים – מאת אז'ן יונסקו בביצוע שחקני שנה ג', אימפרו, 2016
מיה לוין מתה והיא מגולגלת בשטיח – מחזה מאת דניס שמע. צוותא, 2017
FREEDOM OF SPEECHLESS – קופרודוקציה ישראלית שווייצרית שהציגה ברחבי שווייץ, בברלין ובישראל. תמונע, 2017.
המדריך לגידול ילד – כתיבה ובימוי בהשראת הספר "מדריך לגידול ילד" מאת אלדר גלאור. ההצגה נבחרה להשתתף בכנס החשיפה הבינלאומי לתיאטרון. תמונע, 2018.
אדם הוא אדם – בימוי למחזה מאת ברטולט ברכט בתרגומו של יצחק לאור. תיאטרון הקאמרי 2019 / אימפרו 2018
"המחזה הלימודי של באדן באדן על ההסכמה" - מחזה מאת ברטולד ברכט. תיכון תלמה ילין 2020.
התעוררות – עיבוד ובימוי על פי ספרו של אוליבר סאקס. אימפרו, 2021
חוזר לרוסיה -כתיבה עיבוד ובימוי למיטב הקלאסיקה הרוסית ולחומר מקורי מחוויות ההגירה של המשתתפים.DESIER CLUB TLV.
פקעת - בימוי ודרמטורגיה ליצירה משותפת של נשים יהודיות ופלסטיניות במסגרת הפרויקט "מהשונה למשותף מהאישי לפוליטי" של תנועת "אחותי" "ותנועת ארוס אל בחר". תיאטרון יפו 2022.
קריירה מקצועית > משחק

סיוט בפיקניק – יצירה של סופי מוסקוביץ' בהשראת מחזות האבסורד "דו-סיוט" מאת יונסקו ו"פיקניק בשדה הקרב" מאת פרננדו ארבאל, במסגרת הפסטיבל הבינלאומי לתיאטרון באוקראינה, 2011
בבית, בגן החיות – על פי "סיפור גן החיות" מאת אדוארד אלבי. ההצגה המקורית עלתה במסגרת לימודיה של גלבוע בסטודיו סופי מוסקוביץ בבימוי אמיר וולף. הפקה נוספת, הכוללת את המערכה הנוספת שכתב אלבי למחזה עלתה בתיאטרון יפו, 2013.
דרקון הזהב – מחזה של רולנד שימלפפניג בתרגומו של גד קינר ובבימויה של דפנה זילברג. תמונע, 2014
מפגש עם התנ"ך – יצירה של רנה ירושלמי, לצד נועם בן אז"ר ועמנואל חנון. אנמסבל עיתים, 2015.
פר גינט – תפקיד ראשי לצד נועם בן אז"ר שזיכה את גלבוע במועמדות לפרס קיפוד הזהב לשחקנית הטובה ביותר, 2016
לאה – עיבוד לבמה על פי הרומן האוטוביוגרפי של לאה גולדברג "והוא האור", בצירוף טקסטים מיומניה. גלבוע כיכבה בתפקיד הראשי והייתה מועמדת עליו לפרס השחקנית הטובה ביותר. אנסמבל פספורט, 2019
היַזְנוּבית מארץ המנזרים – מחזה מאת נעם חבשוש בבימוי דברת אסולין. פסטיבל תיאטרון קצר, 2021
חיים אישיים

מאז 2012 נמצאת גלבוע בזוגיות עם המוזיקאי יאן קוגן, יוצא ברית המועצות לשעבר. לשניים בת משותפת.
בשנת 2022 העלו השניים מופע משותף בשם "חוזר לרוסיה" המתרחש בבר מסעדה רוסי בלב תל אביב הקהל מוזמן לחוות חוויה ייחודית לאכול לשתות ואפילו לרקוד ברחבת הריקודים כנהוג במסעדות הרוסיות,
וכשהחגיגה בשיאה הערב מקבל טוויסט כשאט אט מתחילים לגעת בפצעים המדממים של ההגירה.
.
הערות שוליים

1 2  תיאטרון - הופעת בכורה: ירדן גלבוע, באתר www.habama.co.il
↑  צוותא תל אביב, חדש בצוותא ! פרוייקט המחזאים, באתר Facebook, ‏24 במרץ 2015
↑  מאיה נחום שחל, סיאנס עם רבין: בגיל 18 גיל סרי כבר מעלה מחזה שכתב על רה"מ המנוח, באתר כלכליסט, 14 בנובמבר 2016
↑  קרנפים - • אימפרו בית-ספר למשחק, באתר www.impro.co.il
↑   יאיר אשכנזי, פרינג' בחדר האוכל: הצגה על קיבוצניקים, לא לקיבוצניקים בלבד, באתר הארץ, 28 באוגוסט 2016
↑  FREEDOM OF SPEECHLESS, www.tmu-na.org.il
↑  קיפוד הזהב, קיפוד הזהב - VOD הצגות - המדריך לגידול ילד (2018) - ירדן גלבוע, באתר קיפוד הזהב
↑  אדם הוא אדם - • אימפרו בית-ספר למשחק, באתר www.impro.co.il
↑  התעוררות, באתר www.impro.co.il
↑  מאת מרט פרחומובסקי, יוצרי ההצגה "בבית, בגן חיות"נפרדים מהמנטורית סופי מוסקוביץ', באתר טיים אאוט, ‏2013-10-02
↑  דרקון הזהב, באתר פורטל התיאטרון, ‏2014-12-30
↑  מפגש עם התנ"ך, באתר www.facebook.com
↑   יאיר אשכנזי, "פר גינט" מובילה במספר המועמדויות בפרסי תיאטרון הפרינג', באתר הארץ, 9 באוקטובר 2016
↑  לאה / אנסמבל פספורט / מוזיאון תל אביב לאמנות, באתר www.tamuseum.org.il
↑  צוותא | מקצרון 1 סודות ושקרים פסטיבל תיאטרון קצר, באתר צוותא | מקצרון 1 סודות ושקרים פסטיבל תיאטרון קצר
↑  ירדן גלבוע, חוזר לרוסיה, באתר Facebook, ‏1 בספטמבר 2022
ליסנדרו לופס

ליסנדרו לופס (בספרדית: Lisandro López; נולד ב-2 במרץ 1983 בבואנוס איירס, ארגנטינה) הוא כדורגלן ארגנטינאי המשחק בעמדת החלוץ בקבוצת סרמיינטו. שיחק בעבר בנבחרת ארגנטינה.
קריירה

לופס, המכונה ליצ'ה בארגנטינה ולילו בפורטוגל, החל את הקריירה המקצועית בקבוצת ראסינג קלוב, אחת מחמש הקבוצות הגדולות של ארגנטינה. הוא הפך לאחד החלוצים הטובים בליגה הארגנטינאית וסיים כמלך השערים בשנת 2004 עם 18 שערים ב-37 משחקים (מלך השערים בסיכום שני הטורנירים של השנה).
יכולתו במדי ראסינג הביאה את פורטו, ענקית הכדורגל הפורטוגזית, לרכוש אותו תמורת 2.5 מיליון אירו. אחרי שנתיים בהן לא בלט במיוחד, הפך ליסנדרו לחלוץ המוביל של הקבוצה. הוא סיים את עונת 2007/2008 כמלך השערים של הליגה הפורטוגזית עם 24 שערים ב-27 משחקים. בתום העונה נבחר לופס לשחקן המצטיין בליגה.
בשנת 2009 חתם באולימפיק ליון הצרפתית ופתח את העונה מצוין עם 7 כיבושים בליגה ובאירופה.
מאוחר יותר נפצע, וכושר המשחק שלו נפגע. ברבע גמר ליגת האלופות שבו אירחה ליון את בורדו הבקיע ליסנדרו צמד.
ב-8 באוגוסט 2013 חתם לופס באל-גארפה הקטרית.
ליסנדרו לופס ערך רק שתי הופעות במדי הנבחרת הארגנטינית בעיקר בשל התחרות הקשה מצדם של שחקנים בכירים יותר כמו הרנן קרספו, קרלוס טבס וליונל מסי. ב-11 במרץ 2008 זומן ליסנדרו לקראת משחק הידידות מול אלופת אפריקה, מצרים, אך שיחק רק דקות מועטות, מאמנו בנבחרת, אלפיו באסילה, ספג ביקורת על כך הן מהתקשורת הארגנטינאית והן מנשיא פורטו בשל כך.
תארים

מלך שערים – 2004
אליפות – 3 (2005/2006, 2006/2007, 2007/2008)
גביע פורטוגזי – 2005/2006
סופר קאפ פורטוגזי – 2006/2007
מלך שערי הליגה הפורטוגזית – 2007/2008
השחקן המצטיין של הליגה – 2007/2008
שחקן העונה של הליגה – 2010 / 2009
ליסנדרוס (אפורוס)

אגיס הרביעי מציע את הרפורמות שלו בפני האפורים.
ליסנדרוס (ביוונית: Λύσανδρος; המאה ה-3 לפנה"ס) היה אפורוס ספרטני, נודע כתומך הבולט ביותר לרפורמות של אגיס הרביעי.
ביוגרפיה

על ילדותו של ליסנדרוס לא ידוע דבר. פלוטרכוס מציין ששם אביו מנדרוקלידס שנודע כמדינאי מוכשר. ליסנדרוס היה פופולרי מאוד בקרב האזרחים בספרטה במאה השלישית לפני הספירה. כאשר המלך אגיס הרביעי, הציע רפורמות שנועדו לחזור למסורת הליקורגית ולהשיב לספרטה את גדולתה, מרבית העם לא התלהב מהרעיון. ליסנדרוס לכשהתקבל למשרת האפורוס הציע בפני הגרוסיה את תוכניתו של אגיס, לביטול החובות וחלוקה מחדש של אדמות הפולייס. ההצעה נתקלה בהתנגדות חריפה. בראש המתנגדים עמד המלך השני לאונידס השני שטען שמטרתו של אגיס אינה הוספת אזרחים לפולייס, כי אם להפוך לטיראן באמצעות רכישת שומרי ראש נאמנים באמצעות חלוקת אדמות העשירים לעניים.
אולם ליסנדרוס הנמרץ לא התייאש. ליסנדרוס האשים את לאונידס בכך שנשא אשה בת אסיה והעלה מתהום הנשייה חוק ישן האוסר על אדם מבית המלוכה הספרטני להינשא לאשה שאינה ספרטנית. ליסנדרוס טען שללאונידס ואשתו הפרסייה היו שני ילדים, הוא אף העלה מנהג לפיו אם פעם בתשע שנים נראה כוכב נופל בשמיים אזי זה סימן לכך שהמלך חטא ויש לגרשו. ליסנדרוס טען שראה כוכב נופל, ואף גייס את חתנו של לאונידס קלאומברוטוס השני כדי שיעיד נגדו. לאונידס נמלט לטגאה מרחק יום מספרטה, חתנו קלאומברוטוס השני הוכתר למלך במקומו. אולם האפורים הצליחו למנוע את בחירת תומכי אגיס למשרת האפוראט לשנה הבאה. והאפורים החדשים האשימו את ליסנדרוס בבוגדנות. אולם הא הצליח לגרום לפיטורם בטענה של אי חוקיות, ובמקומם מונו חדשים. בראש ועד האפורים מונה אגסילאוס, דודו של אגיס שסמך עליו במאה אחוזים. אולם אגסילאוס החל להכשיל את הרפורמות על ידי מתן עצות כושלות לאגיס.
אולם כאשר יצא אגיס למסע מלחמה נגד האיטולים, חזר לאונדיס מטגאה ובעזרת שכירי חרב השתלט על העיר. הוא הגלה או הרג את כל תומכי אגיס. גורלו של ליסנדרוס לא ברור, ככל הנראה הוגלה או נרצח.
הערות שוליים

↑  פלוטרכוס, "חיי אגיס", 7.
1 2 3  גולן עמ' 347.
↑  Sarah B. Pomeroy Spartan Women p. 87
↑  פלוטרכוס, "חיי אגיס", 11.
↑  פלוטרכוס, "חיי אגיס", 12.
לה-לה לנד רקורדס

| --- | --- |

 נתונים כלליים
 סוג:  חברת תקליטים
 תקופת הפעילות:  2002–הווה (כ־22 שנים)
 מיקום המטה:  ברבנק 
 מוצרים עיקריים:  תקליטים • תקליטורים
  
 lalalandrecords.com
 
לה-לה לנד רקורדס (באנגלית: La-La Land Records) הייתה חברת תקליטים שהוקמה בשנת 2002. דרך חברת התקליטים הזו יצאו פסקולים שונים של סרטים כדוגמת The Conjuring של "לזמן את הרוע" (2013), ו-A Quiet Place Part II של "מקום שקט 2" (2021).
בשנת 2013, הוציאה עם ווטר-טאוור את פסקול סרט האימה "לזמן את הרוע" (2013), The Conjuring, שזכה להצלחה.
רקע והיסטוריה

חברת התקליטים לה-לה לנד רקורדס הוקמה בשנת 2002, דרכה יצאו פסקולים של סרטים מסוגות שונות.
לקט מתוך פסקולי החברה

להלן לקט מתוך הפסקולים שיצאו על ידי חברת התקליטים:
2013: The Conjuring
2021: A Quiet Place Part II
הערות שוליים

↑  The Conjuring, נבדק ב-2021-06-12
↑  A Quiet Place Part II, נבדק ב-2021-06-12
↑  The Conjuring (Original Motion Picture Soundtrack), נבדק ב-2021-06-12
| --- | --- |
בקרת זהויות :  MusicBrainz: 8571b3b1-df08-4be1-9e93-c93a8152ffab  VIAF: 8145541705996600817   WorldCat (עם VIAF): 8145541705996600817
זכויות להט"ב בצרפת

| --- | --- |

צרפת וטריטוריות צרפת מעבר לים (ירוק), האיחוד האירופי (ירוק בהיר)
 מעמד בחוק:  חוקי מאז 1791
 טרנסג'נדריות:  ישנה הכרה בשינוי מגדר, ניתוח להתאמה מגדרית לא נדרש מאז 2015
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים רשאים לשרת
 הגנה מפני אפליה:  הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  ישנה הכרה בהסכם סולידריות אזרחית מאז 1999 ונישואים חד-מיניים מאז 2013
 אימוץ:  ישנה הכרה באימוץ משותף על ידי זוגות חד-מיניים מאז 2013
 
 הצבעה על הצהרת האו"ם:  בעד (מיוזמות ההצהרה)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בצרפת מוגדרות כשוות לאלו של הטרוסקסואלים בעלי תחושת התאמה לזהותם המגדרית. אף על פי שפעילות הומוסקסואלית הייתה מוגדרת כעבירה חמורה שנשאה עונש מוות והביאה לעיתים קרובות להוצאות להורג בתקופת המשטר העתיק (אנ'), כל חוקי איסור "מעשי הסדום" בוטלו בשנת 1791 במהלך המהפכה הצרפתית (1799-1789) בעוד ז'אן דיוט וברונו לנואר היו להומוסקסואלים האחרונים אשר הוצאו להורג בשנת 1750 על רקע נטייתם החד-מינית. עם זאת, חוק "חשיפה מגונה" פחות מוכר, שכוון לעיתים קרובות נגד אזרחי להט"ב צרפתיים, נכנס לתוקף ב-1960 ובוטל 20 שנה לאחר מכן.
גיל ההסכמה עבור זוגות הומוסקסואלים שונה יותר מפעם אחת לפני שהשוותה לזוגות הטרוסקסואלים בשנת 1982 תחת הנשיא פרנסואה מיטראן. לאחר שהעניקה לזוגות חד-מיניים הטבות במסגרת הכרה בשותפות במשפחה הידועה כ-"הסכם סולידריות אזרחית" משנת 1999, צרפת הפכה למדינה ה-13 בעולם שמכשירה נישואים חד-מיניים בשנת 2013. חוקים שהחלו לאסור על אפליה על רקע נטייה מינית וזהות מגדרית נחקקו בשנת 1985 ו-2012, בהתאמה. בשנת 2010 הפכה צרפת למדינה הראשונה בעולם שהוציאה את סיווגה של דיספוריה מגדרית כמחלת נפש. בנוסף, מאז 2017, טרנסג'נדרים צרפתים החלו להיות רשאים לשנות את מגדרם המשפטי מבלי להידרש לעבור ניתוח להתאמה מגדרית לפני כן.
צרפת מכונה לעיתים קרובות כאחת המדינות הידידותיות ביותר ללהט"ב ברחבי העולם. סקרים שנעשו בעשורים האחרונים הצביעו על כך שבשנת 2013 כ-77% מהאוכלוסייה הצרפתית הצהירה שהומוסקסואליות צריכה להתקבל על ידי החברה, אחת התוצאות הגבוהות מ-39 המדינות אשר נשאלו, בעוד סקר שנערך ב-2019 על ידי "Eurobarometer" (אנ') מצא שרוב של 79% מהנסקרים הצרפתים הצהירו שיש להכשיר נישואים חד-מיניים ברחבי אירופה, בעוד ש-15% התנגדו לצד 85% שהאמינו כי הומוסקסואלים, לסביות וביסקסואלים צריכים ליהנות מאותן זכויות כגון הטרוסקסואלים. במשך השנים הבירה פריז הוכתרה על ידי פרסומים רבים כאחת הערים הידידותיות ביותר ללהט"ב בעולם, בעוד השכונות המארה, פיגאל ויער בולון בשטחה ידועות בגיי ויליג'ים מפורסמים שכוללים מועדונים, ברים הומוסקסואלים וחיי לילה משגשגים בקרב חברי קהילת הלהט"ב המקומית שמהווים יעד עבור תיירות להט"ב בינלאומית.
מעמד בחוק > חוקי סדום

לפני המהפכה הצרפתית בשנים 1789–1799, קיום "מעשה סדום" אשר כלל בין היתר פעילות הומוסקסואלית הוגדר כפשע חמור ונאסר על רקע חוק העונשין. המהפכה הצרפתית הראשונה העבירה אי-הפללה כלפי קיום פעילות הומוסקסואלית לאחר שהקוד הפלילי החדש משנת 1791 (אנ') לא כלל התייחסות לפעילות הומוסקסואלית בתוכן שלו. מדיניות זו נשמרה בחוק העונשין משנת 1810 ובוצעה במדינות והמושבות הצרפתיות בשנים לאחר מכן שאימצו את הקוד הפלילי הצרפתי. עם זאת, הומוסקסואליות וקרוס-דרסינג המשיכו להיתפס באופן נרחב כבלתי מוסריים ואזרחי להט"ב צרפתיים היו נתונים להטרדה משפטית על פי חוקים שהפלילו "פגיעה במוסר והסדר הציבורי". אזרחי להט"ב צרפתיים מאזורי אלזס-לורין, שסופחו לגרמניה הנאצית ב-1940, נרדפו ונכלאו במחנות ריכוז. להט"ב צרפתים נרדפו גם כן בפועל תחת משטר וישי, אף על פי שלא היו קיימים חוקים שהפלו הומוסקסואליות. ז'אן דיוט וברונו לנואר ידועים כהומוסקסואלים האחרונים שנשרפו למוות על המוקד ב-6 ביולי 1750 כתוצאה מהאשמה בביצוע מעשה סדום.
מעמד בחוק > גיל הסכמה

גיל ההסכמה הונהג ב-28 באפריל 1832 ונקבע ל-11 שנים לשני המינים. בהמשך הועלה ל-13 שנים ב-1863. ב-6 באוגוסט 1942 ממשלת וישי הנהיגה חוק מפלה בחוק העונשין אשר כלל את סעיף 334 (והועבר לסעיף 331 ב-8 בפברואר 1945 על ידי הממשלה הזמנית של הרפובליקה הצרפתית) שהעלה את גיל ההסכמה ל-21 עבור זוגות הומוסקסואלים ו-15 עבור זוגות הטרוסקסואלים. גיל ה-21 שנים הורד ל-18 בשנת 1974, שהפך לגיל הבגרות החוקי. חוק זה נשאר בתוקף עד 4 באוגוסט 1982, אז בוטל תחת הנשיא פרנסואה מיטראן שהשווה את גיל ההסכמה לגיל 15 עבור זוגות הומוסקסואלים והטרוסקסואלים כאחד.
מעמד בחוק > חשיפה מגונה

חוק שהפלה הומוסקסואלים פחות מוכר אומץ ב-1960, והכניס לחוק העונשין (סעיף 330, שורה 2) סעיף שהכפיל את העונש על "חשיפה מגונה בגין פעילות הומוסקסואלית". הפקודה הזו הוגדרה כמי שנועדה "לדכא סרסרות". הסעיף נגד הומוסקסואליות אומץ עקב רצון של הפרלמנט, כדלקמן: "פקודה זו אומצה על ידי הרשות המבצעת לאחר שהוסמכה על ידי הפרלמנט לנקוט באמצעי חקיקה נגד נגעים לאומיים כמו אלכוהוליזם". פול מירגה, חבר האספה הלאומית, חש בנוסף שהומוסקסואליות היא "מכת מדינה" והציע תיקון משנה שכונה "תיקון מירגה" שהטיל על הממשלה לנקוט צעדים נוספים נגד הומוסקסואליות, אשר אומץ. הסעיף בוטל בשנת 1980 כחלק ממעשה שהמגדיר מחדש מה הן עבירות מין.